Document ID: 32011R0865

KOMISSION TÄYTÄNTÖÖNPANOASETUS (EU) N:o 865/2011,
annettu 29 päivänä elokuuta 2011,
neuvoston asetuksen (EU) N:o 57/2011 muuttamisesta villakuoreen saalisrajoitusten osalta Grönlannin vesillä
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan unionin vesillä ja Euroopan unionin aluksiin tietyillä Euroopan unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2011 18 päivänä tammikuuta 2011 annetun neuvoston asetuksen (EU) N:o 57/2011 (1) ja erityisesti sen 5 artiklan 3 kohdan,
sekä katsoo seuraavaa:
(1)
Villakuoreen kalastusmahdollisuudet ICES-alueilla V ja XIV (Grönlannin vedet) vuodeksi 2011 vahvistetaan väliaikaisesti asetuksen (EU) N:o 57/2011 liitteessä I B. Mainitun asetuksen 5 artiklan 3 kohdan mukaisesti komissio vahvistaa unionin käytettävissä olevan kyseisen TACin Grönlannin vahvistaman TACin ja sen unionille myöntämän osuuden perusteella Euroopan yhteisön sekä Tanskan hallituksen ja Grönlannin maakuntahallituksen välistä kalastuskumppanuussopimusta (2) ja sen pöytäkirjaa (3), jäljempänä ’pöytäkirja’, noudattaen.
(2)
Kyseisen kannan kalastusmahdollisuudet perustuvat pöytäkirjaan, jossa vahvistetaan, että unioni saa 7,7 prosenttia villakuoreen TACista Grönlannin vesillä ICES-alueilla V ja XIV.
(3)
Komission Grönlannin viranomaisilta saamien tietojen mukaan TACiksi on vahvistettu 732 000 tonnia, joista Grönlanti myöntää pöytäkirjassa vahvistetun osuuden mukaisesti unionille 56 364 tonnia kalastettavaksi 20 päivästä kesäkuuta 201130 päivään huhtikuuta 2012 asti.
(4)
Kun otetaan huomioon unionin ja Norjan väliset vuotta 2011 koskevat vuosittaiset kalastusneuvottelut ja erityisesti unionin sitoumus toimittaa Norjalle sille myönnetyn tavanomaisen määrän ylittävä 7 965 tonnin lisämäärä heti kun villakuoretta on taas saatavilla Grönlannin vesillä, on aiheellista siirtää kyseinen villakuoreen kalastuskautta 2011/2012 koskeva unionin kalastusmahdollisuuksien määrä Norjalle.
(5)
Sen vuoksi asetuksen (EU) N:o 57/2011 liitettä I B olisi muutettava.
(6)
Kyseistä kantaa esiintyy Grönlannin vesillä pääasiassa heinäkuussa ja elokuussa. Jotta kyseinen kiintiö olisi unionin alusten käytettävissä mahdollisimman pian, tämän asetuksen olisi tultava voimaan välittömästi sen julkaisemisen jälkeen. Sitä olisi sovellettava 20 päivästä kesäkuuta 201130 päivään huhtikuuta 2012,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EU) N:o 57/2011 liitteessä I B oleva villakuoretta Grönlannin vesillä ICES-alueilla V ja XIV koskeva kohta seuraavasti:
”Laji
:
Villakuore
Mallotus villosus
Alue
:
Grönlannin vedet alueilla V ja XIV
(CAP/514GRN)
EU
56 364 (4) (5)
TAC
Ei sovelleta
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 20 päivästä kesäkuuta 2011.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä elokuuta 2011.

Labels: 11
18
6